CELEX: 32011D0496
Language: sk
Date: 2011-08-09 00:00:00
Title: 2011/496/EÚ: Vykonávacie rozhodnutie Komisie z  9. augusta 2011 o súlade normy EN 16156:2010 Cigarety – posúdenie vznietivosti – požiadavka na bezpečnosť a normy EN ISO 12863:2010 Štandardná testovacia metóda na posúdenie vznietivosti cigariet so všeobecnou požiadavkou smernice 2001/95/ES a o uverejnení odkazov na normy EN 16156:2010 Cigarety – posúdenie vznietivosti – požiadavka na bezpečnosť a EN ISO 12863:2010 Štandardná testovacia metóda na posúdenie vznietivosti cigariet v  Úradnom vestníku Európskej únie [oznámené pod číslom K(2011) 5626]  Text s významom pre EHP

10.8.2011   
            
            
               SK
            
            
               Úradný vestník Európskej únie
            
            
               L 205/31
            
         VYKONÁVACIE ROZHODNUTIE KOMISIE
   z 9. augusta 2011
   o súlade normy EN 16156:2010 Cigarety – posúdenie vznietivosti – požiadavka na bezpečnosť a normy EN ISO 12863:2010 Štandardná testovacia metóda na posúdenie vznietivosti cigariet so všeobecnou požiadavkou smernice 2001/95/ES a o uverejnení odkazov na normy EN 16156:2010 Cigarety – posúdenie vznietivosti – požiadavka na bezpečnosť a EN ISO 12863:2010 Štandardná testovacia metóda na posúdenie vznietivosti cigariet v Úradnom vestníku Európskej únie
   
   [oznámené pod číslom K(2011) 5626]
   (Text s významom pre EHP)
   (2011/496/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 2. decembra 2001 o všeobecnej bezpečnosti výrobkov (1), a najmä na jej článok 4 ods. 2 prvý pododsek,
   po porade so stálym výborom zriadeným v súlade s článkom 5 smernice Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov, ako aj pravidiel vzťahujúcich sa na služby informačnej spoločnosti (2),
   keďže:
   
               (1)
            
            
               V článku 3 ods. 1 smernice 2001/95/ES sa výrobcom ukladá povinnosť uvádzať na trh len bezpečné výrobky.
            
         
               (2)
            
            
               Podľa článku 3 ods. 2 druhého pododseku smernice 2001/95/ES sa vychádza z toho, že výrobok je bezpečný – pokiaľ ide o riziká a kategórie rizík, na ktoré sa vzťahujú príslušné vnútroštátne normy –, ak zodpovedá nezáväzným vnútroštátnym normám transponujúcim európske normy, na ktoré Komisia v súlade s článkom 4 ods. 2 uvedenej smernice uverejnila odkazy v Úradnom vestníku Európskej únie.
            
         
               (3)
            
            
               V súlade s článkom 4 ods. 1 uvedenej smernice európske orgány pre normalizáciu stanovujú európske normy na základe mandátov určených Komisiou.
            
         
               (4)
            
            
               V súlade s článkom 4 ods. 2 Komisia uverejňuje odkazy na takéto normy.
            
         
               (5)
            
            
               V júni 2008 Komisia udelila mandát M/425 Európskemu výboru pre normalizáciu (CEN) na vypracovanie európskej bezpečnostnej normy týkajúcej sa rizika vzniku požiaru z cigariet.
            
         
               (6)
            
            
               CEN prijal v rámci mandátu Komisie normu EN 16156:2010 Cigarety – posúdenie vznietivosti – požiadavka na bezpečnosť. Uvedená norma sa vzťahuje na normu EN ISO 12863:2010 Štandardná testovacia metóda na posúdenie vznietivosti cigariet. Z toho dôvodu by sa pri uverejnení odkazu na normu EN 16156:2010 malo odkázať aj na normu EN ISO 12863:2010.
            
         
               (7)
            
            
               EN ISO 12863:2010 bola zmenená a doplnená technickým korigendom (3). Korigendum schválil CEN bez zmien (4), a teda sa prevzalo do normy EN 16156:2010.
            
         
               (8)
            
            
               Normy EN 16156:2010 a EN ISO 12863:2010 spĺňajú mandát M/425 a sú v súlade so všeobecnou požiadavkou na bezpečnosť uvedenou v smernici 2001/95/ES. Odkazy na ne by sa mali uverejniť v Úradnom vestníku Európskej únie.
            
         
               (9)
            
            
               Výrobné odvetvie by malo mať v záujme úspešného zavedenia noriem dosť času na to, aby sa jeho výroba prispôsobila úrovni bezpečnosti stanovenej v normách. Uverejnením odkazov noriem v Úradnom vestníku Európskej únie 12 mesiacov po poskytnutí noriem Európskym výborom pre normalizáciu 17. novembra 2010 sa má zabezpečiť, aby požiarna bezpečnosť od toho dátumu vychádzala zo spoločných kritérií. Aby sa zabezpečila jasnosť a právna istota na vnútornom trhu, orgány dohľadu nad trhom vo všetkých členských štátoch by mali pri posudzovaní požiarnej bezpečnosti cigariet vrátane fázy predaja cigariet spotrebiteľom zohľadňovať európske normy uvedené v odôvodnení 8.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom výboru zriadeného podľa smernice 2001/95/ES,
            
         PRIJALA TOTO ROZHODNUTIE:
   Článok 1
   Norma EN 16156:2010 Cigarety – posúdenie vznietivosti – požiadavka na bezpečnosť a norma EN ISO 12863:2010 Štandardná testovacia metóda na posúdenie vznietivosti cigariet spĺňajú všeobecnú požiadavku smernice 2001/95/ES, pokiaľ ide o riziká v nich zahrnuté.
   Článok 2
   Odkazy na normy EN 16156:2010 a EN ISO 12863:2010 sa uverejnia v časti C Úradného vestníka Európskej únie17. novembra 2011.
   Článok 3
   Toto rozhodnutie je určené členským štátom.
   
      V Bruseli 9. augusta 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 11, 15.1.2002, s. 4.
   
      (2)  Ú. v. ES L 204, 21.7.1998, s. 37.
   
      (3)  Technické korigendum 1. Referenčné číslo ISO 12863:2010/Cor.1:2011(E).
   
      (4)  Odkaz: EN ISO 12863:2010/AC:2011.